burgasdotpro/wikipedia huggingface dataset:
Cetina

Cetina je rieka v Dalmácii, v južnej časti Chorvátska. Pramení v Dinárskych horách neďaleko obce Cetina v nadmorskej výške a po ústi v Omiši do Jadranského mora. Povodie Cetiny je .
Priebeh toku.
Prameň rieky sa nachádza pri rovnomennej obci Cetina, odkiaľ tečie juhovýchodným smerom. Po približne vteká do priehrady Peručko jazero, ktoré je významnou zásobárňou pitnej vody. Tok pokračuje krasovou oblasťou Sinj ( vysoké skaly, vodopády, jazerá, podzemné chodby a vysoký vodopád Gubavica) a od mesta Trilj tečie opäť kaňonom. Spád rieky a okolitý terén využíva systém vodných elektrární na výrobu elektrickej energie. Pri Šestanovaci vytvára Cetina oblúk a smeruje na západ, aby kaňonom prekonala posledný úsek planiny Mosor a v Omiši odovzdala svoje vody Jadranskému moru.
Počas letnej turistickej sezóny sa na dolnom toku (od Slime po Radman) koná dvakrát denne po dobu 3 až 4 hodiny rafting.
Priehrada bola počas vojny v roku 1995 terčom srbských teroristov, ktorí sa pokúsili zničiť priehradný múr a zaplaviť široké okolie a dôležité mestá (Sinj, Trilj, Omiš) i komunikácie. Napriek poškodeniu priehrada útoku odolala.
Hviezdy magického neba 1986

Hviezdy magického neba 1986 je dvojdielny televízny záznam Slovenskej televízie Bratislava Gála programu Magicfestivalu Bratislava 1986. Program v roku 1986 vyrobila Slovenská televízia Bratislava.
Hviezdy magického neba 1986 I..
Stopáž: 00:45:23
Hviezdy magického neba 1986 II..
Stopáž: 00:45:44
Zdroje.
Archív Slovenskej televízie Bratislava
Hviezdy magického neba 1987

Hviezdy magického neba 1987 je dvojdielny televízny záznam Slovenskej televízie Bratislava Gála programu Magicfestivalu Bratislava 1986. Program v roku 1986 vyrobila Slovenská televízia Bratislava.
Hviezdy magického neba 1987 I..
Stopáž: 00:39:06
Hviezdy magického neba 1987 II..
Stopáž: 00:53:05
Zdroje.
Archív Slovenskej televízie Bratislava
University of North Texas Research Park

University of North Texas Discovery Park (predtým University of North Texas Research Park) je satelitné výskumné zariadenie severo-texaskej univerzity University of North Texas v USA v štáte Texas. V januári 2003 boli zariadenia a priestory, dovtedy využívané spoločnosťou Texas Instruments, poskytnuté študentom vysokej školy technickej a vysokej školy informatiky. Domy, kancelárie a laboratóriá boli rovnako poskytnuté ústavu strojárskych technológií, ústavu informatiky a výpočtovej techniky, novovytvoreným katedrám elektrotechniky, knihovníctva, informačným vedám a vzdelávacím technológiám. Centrum pre rozvoj a transfer technológií začalo prevádzku vo výskumnom parku v roku 2006. V roku 2007 sa pripojila katedra strojného inžinierstva a energetiky. Výskumný park má knižnicu, ktorá je rozdelená do dvoch oblastí - vydavateľskej časti a príručnej knižnice.
Pre tento druh univerzitného klastra je typické, že pracovné tímy sú zložené z vedúcich výskumníkov, fakúlt, študentov a inštitúcií zaoberajúcich sa výskumom, ktorí si navzájom vymieňajú myšlienky a zdroje. Hybridné myslenia prinášajú inovatívne riešenia a nové poznatky. University of North Texas podporuje kreatívne súťažné metódy, ktoré nájdu uplatnenie v humanitných vedách. Rovnako aktívne pracuje na získavaní nových talentov pre svoje zoskupenia.
Kúzelníci z Waverly

 
Kúzelníci z Waverly (angl. "Wizards of Waverly Place") je americký fantasy sitkom vysielaný na stanici Disney Channel a nominovaný na cenu Emmy. Premiéru mal 12. októbra 2007 a záverečná epizóda bola odvysielaná 6. januára 2012. Seriál vytvoril Todd J. Greenwald. Dej sa zameriava na troch súrodencov: Alex (Selena Gomezová), Justina (David Henrie) a Maxa (Jake T. Austin), ktorí majú čarovné schopnosti a súperia o moc a titul kúzelníka rodiny. Na Slovensku sa seriál vysielal od 18. septembra 2012 na televízii JOJ Plus.
O seriáli.
Seriál sa sústredí na rodinu Russových, ktorá zahrňuje Alex (Selena Gomezová), jej staršieho brata Justina (David Henrie) a ich mladšieho brata Maxa (Jake T. Austin); Alexina najlepšia kamarátka Harper (Jennifer Stonová) tiež patrí do dejovej linky. Traja súrodenci sú kúzelníci a žijú spoločne so svojím taliansko-americkým otcom Jerrym (David DeLuise), ktorý je sám bývalým kúzelníkom a ich mexicko-americkou matkou Theresou (María Canals Barrera).
Deťom nie je povolené používať kúzla bez dozoru a len jeden z nich bude mať magické schopnosti, až budú dospelí a to bude rozhodnuté v kúzelníckom súboji. Ich otec Jerry vyhral tuto súťaž, ale predal svoje schopnosti jeho bratovi, aby sa mohol oženiť s ich matkou Theresou, ktorá je smrteľník, pretože kúzelník nemá dovolené oženiť sa so smrteľníkom. Alex sa občas dostáva do problémov pri používaní magických schopností, Justin vždy presvedčuje Alex, aby nerobila ešte viac problémov, než v ktorých už je a učí sa lekcie a mravy, ktoré sa vzťahujú ku kamarátom, rodine a škole.
Produkcia.
Seriál vytvoril a produkoval Todd J.Greenwald, ktorý začal vyvíjať seriál ako autor a producent počas prvej série seriálu "Hannah Montana". Seriál je produkovaný It's a Laugh Productions a Disney Channel Original Productions. Hlavnú pieseň seriálu, ktorú napísal John Adair a Steve Hampton je v techno-popovom štýle a naspievala ju Selena Gomezová.
Seriál sa nakrúca v Hollywood Center Studios v Hollywoode v Kalifornii. Prvá epizóda bola vysielaná 12. októbra 2007, bola vysielaná okamžite po premiére filmu Twitches Too z Disney Channel Original Movie.
Série.
"Podrobnejší popis nájdete v článku:" Zoznam častí seriálu Kúzelníci z Waverly
I Am... World Tour

I Am... World Tour je štvrtý koncertný album americkej R&amp;B speváčky Beyoncé.
Apertium

Apertium je rule-based platforma pre strojový preklad. Apertium je otvorený softvér vydaný pod GNU General Public License licenciou.
História.
Apertium vzniklo ako jeden z engine-ov pre strojový preklad v projekte OpenTrad, ktorý bol sponzorovaný španielskou vládou. Pôvodne bolo navrhnuté na preklad úzko súvisiacich jazykov, aj keď nedávno expandovalo, aby obsiahlo aj navzájom odlišnejšie jazyky. Pre vytvorenie nového systému pre strojový preklad je potrebné len vyvinúť lingvistické dáta (slovníky, pravidlá) v dobre špecifikovanom XML formáte.
Jazykové dáta vyvinuté pre Apertium (v spolupráci s Universidade de Vigo, Universitat Politècnica de Catalunya a Universitat Pompeu Fabra) momentálne podporujú (v stabilnej verzii) astúrčinu, baskitčinu, bretónčinu, bulharčinu, katalánčinu, dánčinu, angličtinu, Esperanto, francúzštinu, galčinu, islandčinu, macedónčinu, nórčinu (Bokmål a Nynorsk), okcitánčinu, portugalčinu, románčinu, španielčinu, švédčinu a waleštinu. Úplný zoznam jazykov je uvedený nižšie. Vo vývoji projektu Apertium je zapojených aj niekoľko spoločností, vrátane Prompsit Language Engineering, Imaxin Software a Eleka Ingeniaritza Linguistikoa.
Apertium je shallow-transfer systém pre strojový preklad, ktorý používa finite state transducery na všetky lexikálne transformácie, a skrytý Markovov model na part-of-speech tagging (t. j. gramatickú analýzu slovných druhov) alebo rozoznávanie slovných druhov. Pre niektoré dvojice jazykov (napr. bretónčina-francúzština) sú použité taktiež Constraint Grammar tagger-e.
Projekt sa zúčastnil v programe Google Summer of Code 2009 a 2010, a taktiež v Google Code-in 2010.
Dvojice jazykov.
Zoznam momentálne stabilných dvojíc jazykov; ukázanie kurzorom na kód jazyka zobrazí jazyk, ktorý daný kód reprezentuje.
Allier (rieka)

Allier je francúzska rieka dlhá . Pramení vo Francúzskom stredohorí a tečie na sever. Je ľavostranným prítokom rieky Loire, do ktorej sa vlieva pred jej ústím blízko mesta Nevers.
Mark Webber

Mark Webber (* 27. augusta 1976, Queanbeyan) je austrálskypilot Formuly 1. Kariéru v F1 začal v sezóne 2002 v tíme Minardi, je bývalým pilotom tímu Red Bull Racing, pre ktorý získal so Sebastianom Vettelom v roku 2010 titul v Pohári konštruktérov. Webber je tiež zanieteným tenistom (3 krát vyhral tenisový turnaj F1 Pro-Am v Barcelone) a organizátorom charitatívnych akcií. 
Otec Marka predával motocykle, ktoré od malička priťahovali jeho pozornosť. V roku 1991 sa však rozhodol pre motokáry a napriek relatívne vysokému veku rýchlo dosiahol na najvyššie méty. Vyhral v šampionáte štátu Nový Južný Wales a prešiel do Formuly Ford, pre ktorú začal neskôr jazdiť medzinárodné preteky.
Zlom v kariére Marka Webbera nastal v roku 1995, kedy sa z Austrálie presťahoval do Veľkej Británie. Počas sezóny 1997 dostal ponuku od Mercedesu-AMG na miesto v pretekoch športových automobilov a hoci k dohode nedošlo, Mark pre tento tím testoval a stal sa oficiálnym juniorským jazdcom Mercedesu pre rok 1998 v šampionáte FIA GT. Začal spolupracovať s Paulom Stoddartom, v tom čase vlastníkom tímu European Racing v sérii Formula 3000 a po tom, čo Stoddart odkúpil tím Minardi, otvorili sa Markovi dvere do sveta F1 práve v monoposte Minardi. V závere roka 1999 sa Mark posadil do monopostu F1, keď testoval pre tím Arrows.
V sezóne 2000 už Austrálčan pôsobil ako testovací pilot Arrowsu, popri čom naďalej úspešne pôsobil vo Formule 3000, kde skončil na 3. mieste. Vo Formule 1 testoval pre tím Benetton a v nižšej súťaži sa stal jazdcom tímu Super Nova Racing, pre ktorý vybojoval celkové 2. miesto. 
V roku 2002 Marka na pozícii testovacieho jazdca v Benettone nahradil Fernando Alonso a stal sa jazdcom tímu Minardi. Debutoval na domácej Grand Prix Austrálie 2002 a vybojoval bodované 5. miesto, čím získal prvé body pre Minardi od roku 1999. 
V sezónach 2003 a 2004 jazdil v tíme Jaguar Racing, kde dosahoval najmä kvôli poruchovosti striedavé výsledky. 
Keďže bol osud tímu Jaguar pre sezónu 2005 nejasný, prestúpil Webber do Williamsu, kde jazdil s Nickom Heidfeldom. V Monaku dosiahol Mark po skvelom výkone na pódiové umiestnenie, keď skončil tretí. Sezónu po viacerých problémoch dokončil na 10. mieste so ziskom 36 bodov, v tej nasledujúcej skončil so ziskom 7. bodov až na 14. mieste. 
Po vypršaní kontraktu prešiel Webber do tímu Red Bull Racing, kde mal v sezóne 2007 jazdiť spolu s Davidom Coulthardom. Na Grand Prix Európy dosiahol na svoje druhé pódiové umiestnenie, rovnako tretím miestom, no napokon smolnú sezónu ukončil so ziskom 10 bodov na konečnom 12. mieste.
V sezóne 2008 získal pre Red Bull 21 bodov, čo stačilo na celkové 11. miesto, o rok neskôr to už bolo aj zásluhou víťazstiev v Nemecku a Brazílii 69,5 bodu, čo Austrálčanovi vynieslo konečné 4. miesto. Výbornými výkonmi pokračoval i v ročníku 2010, kedy ho zaváhania v závere sezóny obrali o náskok v boji o zisk titulu majstra sveta. Ten získal v posledných pretekoch jeho tímový kolega Sebastian Vettel a Mark sa so ziskom 242 bodov umiestnil na celkovom 3. mieste za Alonsom.
Kompletné výsledky vo Formule 1.
‡ Polovičný počet bodov, pretože bolo odjazdených menej ako 75% dĺžky pretekov.
Kaplnka Matky Božej (Veveří)

Kaple Matky Boží alebo Kaplnka Matky Božej Veverskej, leží asi 400 m juhozápadne od hradu Veveří. Kaplnka pochádza pravdepodobne z 12. storočia, prvá písomná zmienka pochádza z roku 1240. V okolí kaplnky sa rozkladá stredoveká obec, ktorá zanikla počas husitských vojen.
Opis.
Ide o dvojloďovú sakrálnu stavbu. Pôvodne románska kaplnka bola neskôr čiastočne prestavaná v gotickom slohu. Vežu zborili Švédi počas tridsaťročnej vojny a dodnes sa zachovala iba malá vežička s dvoma zvonmi. Južný románsky portál je na tympanóne ukončený gréckym krížom s dvoma levmi a vedie do bočnej, gotickej lode. Do hlavnej románskej lode sa vstupuje cez gotický západný vchod. Na štíte na východnej strane kaplnky je zreteľný neskorogotický reliéf ľudskej tváre.
Vnútorné vybavenie kaplnky je skromné. Cenný originál obrazu Madony Veverskej, ktorý niektorí bádatelia pripisujú Majstrovi Vyšebrodského oltára tvoriacemu okolo roku 1350, bol uložený v zbierke Národnej galérie v Prahe. Jeho kópiu z kaplnky ukradli v októbri 1993. Vo výklenku schodiska bol v roku 1837 pochovaný bývalý švédsky kráľ Gustáv IV. Adolf, o osem rokov neskôr však boli jeho pozostatky prenesené do Oldenburgu.
Priestranstvo okolo kaplnky slúžilo tiež ako cintorín pre okolité dediny. Napríklad zosnulí z Veverskej Bítýšky tu boli pochovávaní až do roku 1837, kedy bol založený obecný cintorín. Posledný pohreb sa pri kaplnke konal až v roku 1880.
Kaplnka leží v katastrálnom území Bystrca, ale cirkevne spadá pod správu farského úradu vo Veverskej Bítýške. V súčasnej dobe sa v kaplnke nekonajú pravidelné bohoslužby, pre cirkevné účely slúži iba pri niektorých sviatkoch. kaplnka Matky Božej je tiež obľúbeným miestom sobášov.
Slovak Open

Slovak Open je profesionálny tenisový turnaj ktorý sa hrá na tvrdom povrchu v interiéri. Koná sa v Národnom tenisovom centre v Bratislave. Turnaj usporadúva Slovenský tenisový zväz.
Kategórie a finančné prémie.
Muži.
Kategória ATP Challenger Tour
Ženy.
Kategória Ženský okruh ITF
The Long Road

The Long Road je štvrtý štúdiový album kanadskej rockovej skupiny Nickelback. V Európe bol vydaný dňa 22. septembra 2003 a o deň neskôr v Spojených štátoch. Album bol vydaný cez vydavateľstvo Roadrunner Records. Tentokrát bol za produkciu albumu zodpovedný Chad Kroeger a Joe Moi, ktorý predtým pracoval so skupinou pri nahrávaní albumu "Silver Side Up". Názov albumu „The Long Road“, čo znamená „dlhá cesta“ a aj hovorí o dlhej ceste skupiny, od ich začiatkov až doteraz. Materiál bol nahrávaný v štúdiách Green House Studios, kde skupina nahráva od roku 1998 a v Mountain View Studios vo Vancouveri. Práce na albume trvali štyri mesiace. Album bol v Spojených štátoch ocenený 3x platinou za predaj viac ako 3,100,000 kópií, a v Kanade bol ocenený 4x platinou za predaj 400,000 kópií albumu. Album je posledným, ktorý bol nahraný s bubeníkom Ryanom Vikedalom. V roku 2010 magazín Billboard umiestnil album na #157 v zozname 200 najlepších albumov desaťročia.
Produkcia.
Za výrobu albumu bol zodpovedný frontman skupiny Chad Kroeger a Joe Moi, ktorý predtým pracoval so skupinou pri nahrávaní albumu "Silver Side Up". Skupina tiež spolupracovala s Randym Staubom, ktorý bol zodpovedný za mixovanie, a Georgom Marinom, ktorý bol zodpovedný za mastering. Mastering bol urobený v Sterling Sound a mixovanie v The Warehouse Studios vo Vancouveri.
Úspech.
Album si neodniesol taký úspech ako predchádzajúci, "Silver Side Up". Debutoval v USA na #6 v rebríčku Billboard 200. Vo Veľkej Británii o päť dní po premiére, teda 27. septembra získal zlatú platňu. Okrem toho v USA album získal trojnásobnú platinu za predaj 3 486 687 kópií, a v Kanade získal štvornásobnú platinu za predaj 400 000 kópií. V Austrálii sa albumu predalo v množstve 210 000 kópií za čo získal trojnásobnú platinu. Vo Veľkej Británii sa predalo 300 000 kópií, v Nemecku to bolo 200 000 kópií kde získal platinu. V Rakúsku sa predalo 15,000 kópií za čo album získal zlatú platňu a na Novom Zélande sa predal v množstve 15,000 kópií za čo získal platinovú platňu.
Album bol v roku 2004 nominovaný na cenu Grammy v kategórii Najlepší rockový album. V tom istom roku bol takisto nominovaný na dve ceny Juno Awards v kategóriách Album of the Year a Rock Album of the Year. Album "The Long Road" je jediným albumom skupiny Nickelback (nepočítajúc albumy "Curb" a "The State"), ktorý nezískal žiadne ceny Juno Awards.
Album získal trojnásobnú platinu od RIAA v marci 2005. Do dňa 28. januára 2009 bolo predaných 3 470 373 kópií albumu. V marci roku 2010 podľa asociácie Canadian Recording Industry Association predaj v USA prekročil 500 000 kópií albumu, vďaka čomu album získal päťnásobnú platinu.
Zostava.
Nickelback
Štúdioví hudobníci
Produkcia
Technopark Dubna

Technopark Dubna () je vedecko-technologický park v meste Dubna v Rusku, ktorý sa špecializuje na vytváranie intelektuálnych systémov riadenia prostredníctvom veľkých komplexných projektov v ekonomike, priemysle a sociálnej sfére. Výsledkami vedecko-technologického parku Dubna sú programové celky pre široký okruh problémov v oblasti podpory prijímania rozhodnutí a riadenia zložitých technických objektov a komplexov. Použitie týchto systémov v živote a vo svete je široký - sú to obrovské objekty štátneho riadenia, riadenia korporácií: obrana, doprava a logistika, energetika, telekomunikácie, naftový a plynárenský sektor, riadenie pri živelných pohromách a počas mimoriadnych udalostí, medicína, včítanie medicíny katastrof atď.
História.
Technopark Dubna bol založený v roku 1995, vedením mesta v súčinnosti s poprednými vedeckými, konštruktorskými a školskými organizáciami s cieľom inovačného rozvoja.
V roku 2000 sa Technopark Dubna stal súčasťou vedecko - vzdelávacích inštitúcií. V roku 2007 bol vyhlásený za sídlo zvláštneho ekonomického priestoru (zóny). 
Zaoberá sa: 
Technopark Dubna má vytvorenú vedecko-technickú radu. 60% spolupracovníkov tvoria kandidáti vied a doktori vied. Efektívne pracuje výrobná základňa závodov a firiem. Je nadviazaná úzka spolupráca s poprednými vzdelávacími inštitúciami v otázkach praktického zavádzania do ich života vedeckých poznatkov. Má rozvinutú regionálnu spoluprácu s vedeckými a výrobnými organizáciami Bieloruska, Ukrajiny, Kazachstanu a ďalšími štátmi spoločenstva nezávislých štátov a regiónov Ruska.
Poloha.
Vedecko-technologický park Dubna sídli v meste Dubna v Rusku, v meste, ktoré má štatút vedeckého centra. Vedecko-technologický park Dubna sa nachádza 120 km na sever od Moskvy na sútoku rieky Volga a riečneho kanála Moskva. Dopravnú prístupnosť predstavuje federálna cestná doprava, vzdialenosť od medzinárodného letiska Šeremetievo je 90 km. Ďalej je to železničné spojenie včítane expresného rýchlika DUBNA-MOSKVA. Pri výbere sídla bola vzatá do úvahy štátna politika podpory znalostnej ekonomiky. V Dubne je vytvorená zvláštna ekonomická zóna s ohľadom na zavádzanie technických vymožeností a je ruským strediskom pre programovanie.
Vedecko-technologický park Dubna sa venuje týmto činnostiam:
Zakladajúci a súčasní členovia.
K zakladateľom technoparku patria vedenie mesta Dubna, štátna vzdelávacia inštitúcia vysokoškolského vzdelania Moskovskej oblasti Medzinárodná univerzita prírody, spoločnosti a človeka Dubna, štátny podnik (spoločnosť) "Kozmické spojenie", štátna strojárska konštrukčná kancelária "Dúha", Verejná a. s. Závod Tenzor, Stredisko vzdelávania Dubna.
Jukebox

Jukebox je automatický stroj na prehrávanie hudby, dnes už prevažne využívajúci systém MP3 v spojení s počítačom. Existuje niekoľko podôb samotného jukeboxu, k najznámejším patria tzv. "klasické", ktoré majú rozmery okolo 150 cm na výšku a 60 cm na šírku. Trendom poslednej doby je aj "nástenný", ktorý sa hodí do menších priestorov. Vďaka modernej technike a počítačom, ktoré nahradili CD disky, pojme takýto jukebox cez 30 000 skladieb a 4 000 interpretov, priemerná veľkosť diskov v jukeboxoch je od 200 do 400 GB. Tento obsah je viacmenej rovnaký vo všetkých jukeboxoch, vzhľadom na rovnaký zdroj, odkiaľ dáta pochádzajú, to zhromažďuje špeciálny klub vlastníkov CD pod dohľadom združenia OSA a Integram.
Pojem jukebox sa používa tiež pre softvér poskytujúci prehrávanie zbierky elektronických skladieb. Môže ísť o desktopovú aplikáciu sprístupňujúcu multimédiá uložené na danom počítači alebo webovú stránku, ktorá prehráva hudobné súbory zverejnené na internete.
Chodci sveta

Chodci sveta je výberový album Roba Grigorova, ktorý je výberom z troch LP albumov: "Robo Grigorov – Midi" (1987), "Nohy" (1987), soundtracku k filmu "Fontána pre Zuzanu" (1989) a singlov. Album, ktorý vyšiel na CD nosiči, vydalo v roku 1997 hudobné vydavateľstvo Opus.
Sám (Robo Grigorov)

Sám je štúdiový album Roba Grigorova, ktorý na CD nosiči vydalo v roku 1999 hudobné vydavateľstvo Warner music.
Štátna cesta 25 (Maďarsko)

Štátna cesta 25 (, ) je 82 km dlhá hlavná cesta (resp. cesta druhej triedy, ) v Maďarsku. Začína sa v obci Bánréve, kde sa napája na štátnu cestu 26 a pokračuje cez Ózd, Tarnalelesz a Jáger až na križovatku so štátnou cestou 3, ktorá sa nachádza v obci Kerecsend.
Flat on the Floor

„Flat on the Floor“ je skladba kanadskej rockovej skupiny Nickelback, z ich štvrtého štúdiového albumu "The Long Road". Autorom textu piesne je Chad Kroeger. Pieseň je po celú svoju dobu udržiavaná vo veľmi rýchlom tempe a obsahuje silné gitarové riffy. V polovici skladby je krátke spomalenie, po ktorom sa pieseň vracia do svojho rýchleho tempa. Z pohľadu na veľmi rýchle tempo a ťažký zvuk pieseň žánrovo pripomína speed metal.
Pieseň bol použitá v soundtracku hry "FlatOut 2".
Zostava.
Nickelback
Produkcia 
Ostatní
Ryan Vikedal

Ryan Vikedal (* 9. máj 1975, Brooks, Alberta, Kanada) je bývalý bubeník kanadskej rockovej skupiny Nickelback. Vyrastal v Brooks v provincii Alberta - prvú biciu súpravu dostal k svojim 11. narodeninám. Jeho prvá skupina sa volala The Piemyn, v ktorej hral počas štúdia na strednej škole. Potom išiel na univerzitu Grand McEwan College do Edmontonu. Zarábal si hraním jazzovej hudby v baroch. Má staršieho brata Darrena a sestru Shelley.
Baracuda

Baracuda bol nemecký dance projekt založený v roku 2002 Axelom Conradom a Ole Wierkom, ktorí sú členmi Groove Coverage. Členmi skupiny boli Tobias Lammer (DJ Toby Sky) a speváčka Suny.
História.
Prvýkrát debutovali s piesňou „Damn (Remember The Time)“, ktorá je coververziou piesne „Verdammt Ich Lieb Dich“ od Mattiasa Reima. Ďalšia pieseň s názvom „I Leave the World Today“ z leta roku 2003 už nebola tak populárna ako pieseň „Damn (Remember The Time)“. V júli 2005 vydali pieseň „Ass Up“, ktorá dosiahol #70 v nemeckom rebríčku Media Control Charts. Ďalším singlom bola pieseň s názvom „La Di Da“, ktorá bola vydaná v máji 2007. Dňa 1. augusta 2008 vydali coververziu piesne Lary Fabian s názvom „I Will Love Again“. Pieseň si ziskala obrovskú popularitu v Nemecku. Poslednou piesňou skupiny je šiesty singel s názvom „Where Is The Love“. Skladba má veľmi podobné riffy ako skladba „Amaranth“ od skupiny Nightwish v refréne. Okrem toho v piesni sú použité prvky skladby „Poison“ od Alice Coopera. Pieseň sa stala populárnou v dance scéne.
S vydaním šiestich singlov od roku 2003 majú fanúšikovia skupiny nádej, že bude vydaný plnohodnotný album.
Da Vinci Research Park

Da Vinci Research Park je belgický vedecký park nachádzajúci sa na bývalom letisku v Evere v blízkosti letiska Brusel v Bruselskom regióne. Park vedie spoločnosť Brussels Regional Investment Company.
Snežný skúter

Snežný skúter je motorové vozidlo určené na jazdu po snehu. Pohyb je obvykle zaistený pásom vzadu (donedávna gumovým, dnes prevažne kevlarovým), riadenie pomocou jednej alebo dvoch lyží vpredu. Jeho použitie je praktické predovšetkým v horách a v arktických oblastiach.
Jazda na snežných skútroch je takisto prevádzkovaná ako šport (napr. preteky v jazde na snehu). Najprestížnejšie svetové preteky usporadúva asociácia World PowerSports Association.
Technopark Sarov

Technopark Sarov () je ruský vedecko-technický park, ktorý sa nachádza pri meste Sarov. Prioritami Technoparku Sarov sú informačné technológie, vytvárenie zložitých technických systémov a inovačné projekty. Technopark Sarov sa nachádza 5 km od mesta Sarov v Rusku, 190 km od Nižného Novgorodu a 400 km od Moskvy. Rozprestiera sa na križovatke troch ciest vedúcich do mesta Sarov, ciest, ktoré vedú do Divejevského a Voznesenského okresu Nižnonovgorodskej oblasti. 
História.
Históriu Technoparku Sarov treba chápať v spojitosti s históriou mesta Sarov. V roku 1938 ľudový komisariát prebral nad priemyselnou základňou vedenie. Na základe jeho rozhodnutia sa tu začalo s výrobou trieštivo-trhavých 152 mm delostreleckých nábojov a granátov. V roku 1942-1943 sa v Sarove vyrábali telá pre reaktívne strely Kaťuša. V roku 1946 mesto Sarov bolo vybrané ako tajné miesto pre výrobu jadrovej zbrane. Mesto má tajné názvy, ako napríklad: "KB11", "Moskva centrum – 300", "Kremlev", "Arzamas – 16".
Pod vedením Igora Vasilijeviča Kurčatova boli do výroby jadrovej zbrane boli zapojení poprední vedci, technici a robotníci. Dňa 29. augusta 1949 na semipalatínskom vojenskom polygóne úspešne prebehla skúška prvej sovietskej atómovej bomby – RDS-1. Dňa 12. augusta 1953 úspešne prebehla skúška prvej vodíkovej bomby – RDS-6s. Od tejto chvíle sa Sarov volal jadrový štít Ruska.
Mesto Sarov zohráva v obrannej politike dnešného Ruska (2014) významnú úlohu, je to najväčšie vedecko-výskumné stredisko Ruska. V jeho inštitúciach v súčasnosti (2014) pracuje približne 24.000 ľudí. Poslanie Technoparku Sarov je založené na rozvoji a komercionalizácii prevratných technológií svetovej a národnej úrovne v zmysle kompetencií "Russian Federal Nuclear Center - The All-Russian Research Institute of Experimental Physics (RFNC - VNIIEF)" a jeho partnerov.
Firmy technoparku.
Akcionármi technoparku Sarov sú: "AFK Sistema"; "ROSATOM"; "RUSNANO".
Partnermi technoparku Sarov sú: "Russian Federal Nuclear Center - The All-Russian Research Institute of Experimental Physics (RFNC - VNIIEF)"; "The Government of Nizhny Novgorod region"; "Fond sodeystviya razvitiyu malykh form predpriyatiy v nauchno-tekhnicheskoy sfere"; "Association of technology parks in the area of ​​high technology"; "National Association of Business Angels (NBAA)"; "MSU Science Park"; "Technopark STROGINO"; "RTI Systems"; "Mobile TeleSystems (MTS)"; "MTS Bank"; "Marchmont Capital Partners, LLC"
V technoparku sídlia nasledovné spoločnosti: "Greenatom"; "Sarow Engineering Center"; "Innovative Technology Center Sistema-Sarov"; "Center of competence and training"; "Technopark Technology"; "Scientific and Production Association VNIIEF-Volgogaz"; "Radio Engineering Institute named after academician A. L. Mints"; "High Power Battery Systems (HPBS)"; "Microsensors"; "Энергопоток"; "Promavtomatika-Sarov"; "National Centre for Laser Systems and Technologies"; "STP Spetsavtomatika"; "Pulse Computer Consulting"; "ECO Energy Group"; "Darmilk"; "Outdoor Technology Park"; "Medexpert"
Formula 1 v roku 2011

Sezóna formuly 1 v roku 2011 bola 62. ročníkom svetového šampionátu jazdcov a 52. ročníkom pohára konštruktérov. Začala sa 27. marca Veľkou cenou Austrálie a skončila 27. novembra Veľkou cenou Brazílie po devätnástich pretekoch. Do F1 sa vrátil dodávateľ pneumatík Pirelli a súťažilo 12 tímov. 
Titul majstra sveta obhájil Nemec Sebastian Vettel pred Britom Jensonom Buttonom a Austrálčanom Markom Webberom. V Pohári konštruktérov dominoval Red Bull Racing pred McLarenom a Ferrari.
Aura Dione

Mária Louise Jønsenová známa pod menom Aura Dione (* 21. január 1985, Kodaň, Dánsko) je dánska speváčka.
Biografia.
Hudbe sa začala venovať vo svojich ôsmich rokoch. Profesionálnu hudobnú kariéru odštartovala v roku 2007, keď dosiahla úspech na domácej pôde v Dánsku. Nasledujúci rok zabodovala so svojim singlom „I Will Love You Monday (365)“. Skladba sa stala úspešnou najmä v nemecky hovoriacich krajinách – prvé miesto v hitparadách zaznamenala v Nemecku a Rakúsku, druhé miesto v Švajčiarsku.
PortusPark

PortusPark je vedecko-technologický park pri portugalskom meste Porto.
História.
PortusPark bol založený v roku 1991 ako trojpólová štruktúra (Maia, Ave a Feire) s odkazom na tri popredné univerzity v regióne. V prvých rokoch, po dlhom a zložitom procese nákupu pozemkov v tejto oblasti a potom, čo prekonal finančné ťažkosti vyplývajúce z uzatvárania programov Európskej únie na podporu vedy, bolo možné spustiť projekt v roku 2003.
Charakteristika.
PortusPark je založený na troch základných prvkoch:
Ciele vedeckotechnického parku PortusPark sú:
Vízia vedeckotechnického parku PortusPark je:
Zamerať sa na podporu regiónu, oblasti vyznačujúcej sa dokonalosťou a kvalitou života založenými na vzdelaní, technológii a inovácii, za účelom získania medzinárodného významu prostredníctvom vytvorenia kvalifikovaných pracovných miest vo fungujúcich spoločnostiach, schopných ponúkať produkty a služby pridanej hodnoty na globálny trh.
Súčasní členovia PortusPark – inštitúcie.
Sieť vedecko-technických parkov a inkubátorov je zložená z týchto inštitúcií (v rôznych vývojových fázach):
Sarov

Sarov () je uzavreté mesto v Nižnonovgorodskej oblasti v Rusku. V rokoch 1946 až roku 1970 nieslo mesto meno Arzamas-75 () neskôr do roku 1991 Arzamas-16. V tomto období sa v niektorých dokumentoch objavil aj krycí názov Gorkyj-130 (). Do roku 1995 nieslo mesto pomenovanie Kremľov (). Sarov je jedným z centier ruského výskumu nukleárnych technológií a dodnes je neprístupné pre cudzincov bez zvláštneho povolenia. Žije tu okolo 87 000 ľudí (2002).
Väčšia časť mesta leží na území Nižnenovgorodskej oblasti, i keď menšia časť spadá pod oblasť Mordvianska.
História.
V roku 1938 Ľudový komisariát prebral vedenie nad priemyselnou základňou. Na základe jeho rozhodnutia sa začala výroba trieštivo-trhavých 152 mm delostreleckých nábojov a granátov. V rokoch 1942-1943 sa počas druhej svetovej vojny v Sarove vyrábali telá pre reaktívne strely Kaťuša. V roku 1946 bolo mesto vybrané J. B. Charitonovom a I.V. Kurčatovom ako tajný objekt na výrobu jadrovej zbrane. Mesto dostalo niekoľko tajných názvov, ktoré sa často menili: KB11, Moskva centrum – 300, Kremľov, Arzamas–16.
29. augusta 1949 na Semipalatínskom vojenskom polygóne úspešne prebehla skúška historicky prvej sovietskej atómovej bomby – RDS-1. 12. augusta 1953 úspešne prebehla aj skúška prvej vodíkovej bomby – RDS-6s. V tomto období sa stal Sarov známy ako jadrový štít ZSSR a neskôr Ruska. Sarov aj v súčasnosti hrá významnú úlohu v obrannej politike Ruska. Je mestom, v ktorom sa nachádza významné vedecko - výskumné stredisko Ruska (Technopark Sarov). V jeho inštitúciach pracuje dnes približne 24 000 ľudí.
Leader of Men

„Leader of Men“ je hlavný singel z druhého štúdiového albumu "The State" z roku 2000 kanadskej rockovej skupiny Nickelback. Je to prvý úspešný singel skupiny, ktorý dosiahol #8 v rebríčku Mainstream Rock Tracks a #21 v rebríčku Modern Rock Tracks. Singel bol po prvýkrát vydaný cez holandské vydavateľstvo Roadrunner Records. Autorom textu piesne je Chad Kroeger, hudbu zložila celá skupina. Na B-strane singlu je pieseň „Just Four“ z albumu "Curb".
Úspech.
Singel „Leader of Men“ si odniesol veľký úspech a zabezpečil dovtedy tak málo známej skupine veľkú popularitu. Singel sa veľmi dobre umiestnil v amerických rebríčkoch vrátane #8 v rebríčku Mainstream Rock Tracks. S ohľadom na predchádzajúci singel „Fly“ je to druhý vydaný singel. S touto piesňou sa o skupinu Nickelback začali zaujímať veľké nahrávacie spoločnosti a vyústilo to do podpisu zmluvy s holandským metalovým vydavateľstvom Roadrunner Records a vydavateľstvom EMI Records v roku 2000.
Zoznam skladieb.
CD singel:
Zostava.
Nickelback
Produkcia
Pieter Bruegel starší

Pieter Bruegel (alebo Brueghel) [brechel] starší (* asi 1525 – † 15. september 1569, Brusel, Belgicko) bol slávny holandský maliar, zakladateľ dynastie umelcov, ktorej vplyv zasahoval až do 17. storočia. 
Život.
Záznamy ukazujú, že sa narodil v Brede, nie je však jasné, či ide o holandské mesto Breda alebo belgické] mesto Bree (latinsky Breda). V roku 1551 sa stal členom maliarskeho cechu v Antverpách. V rokoch 1552 – 1555 precestoval celé Taliansko a dojmy z tejto cesty preniesol do svojich obrazov. V roku 1559 si vyškrtol zo svojho priezviska písmeno „h“ a začal sa podpisovať ako Bruegel.
V roku 1563 sa oženil s Máriou Coecke van Aelstovou a presťahoval sa do Bruselu. Mali spolu dve deti – tiež veľmi talentovaných maliarov: Jana a Pietra. Zomrel v Bruseli, kde je aj pochovaný v kostole Kapellekerk.
Dielo.
Na začiatku svojej kariéry sa venoval krajinomaľbe. Dokázal jedinečne zachytiť atmosféru prírody. Veľmi rád maľoval rozľahlé, do ďaleka sa tiahnuce krajiny s odohrávajúcimi sa biblickými alebo mytologickými príbehmi. Vytvoril veľké množstvo medorytín, medzi najznámejšie patrí séria rytín "Sedem smrteľných hriechov" a "Sedem cností" (1557). Známe sú jeho moralistické didaktické maľby.
Do dnešnej doby sa zachovalo 45 autentických malieb, jedna tretina v Kunsthistorisches Museum vo Viedni, ďalšie sa stratili. Dochovalo sa tiež väčšie množstvo kresieb, rytín a leptov. V Česku je možné vidieť maľbu "Kosenie sena" z cyklu mesiacov v zbierkach rodiny Lobkovicovcov v Lobkovickom paláci na Pražskom hrade a "Kvetinové zatišie" na zámku Valtice.
Medzi jeho najslávnejšie obrazy patrí "Holandské príslovia", ktorý namaľoval v roku 1559. V tomto obraze sa vyskytuje veľmi veľa postáv symbolizujúce rôzne príslovia. Obraz "Stavba babylonskej veže" z roku 1563 je považovaný za akýsi jeho závet. Gigantická stavba je tvorená zo zmete rôznych architektonických štýlov a pôsobí absurdne vďaka prostrediu, do ktorého túto vežu umiestnil – do prostej stredoeurópskej krajiny.
Militello in Val di Catania

Militello in Val di Catania (sicílsky Militeddu ve Val di Catania) je talianske mesto na Sicílii, v provincii Catania. Leží 51 kilometrov juhozápadne od Catanie, na severnej strane Monti Iblei. 
V roku 2002 bolo Militello in Val di Catania spolu s ďalšími siedmimi sicílskymi mestami Caltagirone, Catania, Modica, Noto, Palazzolo, Ragusa a Scicli v údolí Val di Noto zapísané na zoznam Svetového dedičstva UNESCO.
Dejiny.
Sídlo vzniklo v byzantskej ére. V roku 1693 ho zničilo zemetrasenie a znovu bolo postavené v štýle sicílskeho baroka.
Vývoj počtu obyvateľov.
"Počet obyvateľov"
Kontinentálny pohár v ľadovom hokeji 2010/2011

Ročník 2010/2011 bol štrnástym ročníkom Kontinentálneho pohára v ľadovom hokeji. O trofej súťažilo osemnásť tímov z osemnástich krajín. Prvé zápasy sa odohrali 24. septembra 2010, finálový turnaj vyvrcholil 16. januára 2011.
1. kolo.
Prvé kolo sa hralo 24. až 26. septembra 2010.
Skupina A (Jaca, Španielsko).
Skupina A mala mať pôvodne štyroch účastníkov, litovskému tímu SC Energija Elektrenaï sa však nepodarilo odletieť z vilniuského letiska do Španielska kvôli problémom leteckej spoločnosti Star1 Airlines.
2. kolo.
Zápasy dvoch skupín druhého kola sa odohrali v dňoch 22. - 24. októbra 2010.
3. kolo.
Víťazi dvoch skupín tretieho kola si zabezpečili postup do bieloruskeho finále. Termín bol 26. až 28. novembra 2010.
Finále (Minsk, Bielorusko).
V superfinále sa stretli víťazi D a E skupiny s dvomi nasadenými tímami. Hralo sa v dňoch 14. - 16. januára 2011.
Konečná tabuľka.
V štrnástom ročníku Kontinentálneho pohára si druhé prvenstvo pripísal bieloruský klub Junosť Minsk.
Finálové štatistiky.
Najproduktívnejší hráči
Najlepší strelci
Najlepší hráči podľa direktoriátu turnaja
Externé odkazy.
Kontinentálny pohár 2010/2011 na stránke IIHF (po anglicky)
StartZentrum Zürich

StartZentrum Zürich sa nachádza vo švajčiarskom meste Zürich. Je to centrum na podporu podnikania, ponúkajúce služby s cieľom rozvoja podnikania a infraštruktúry a zariadenia pre mladých podnikateľov.
Svoju činnosť začalo 25. mája 1999, odvtedy v ňom pracovalo viac ako 90 spoločností, ktoré vytvorili viac ako 200 nových pracovných miest.
Zakladajúci členovia parku.
"Baugarten Stiftung; Credit Suisse; Effort für Zürich; Gewerbeverband des Kantons Zürich; Gewerbeverband der Stadt Zürich; Hans Eggenberger Stiftung; Lista AG; Microsoft Schweiz GmbH; Migros-Kulturprozent; OBT AG; Oerlikon Contraves AG; Philips AG; Rahn AG; Schaeppi Grundstücke; Mesto Zürich; Swiss Life; Volkswirtschaftsdirektion des Kantons Zürich; Zürcher Kantonalbank; Zürcher Handelskammer (Patronat)"
Centrum ponúka priestory, komplexnú infraštruktúru, poradenstvo, koučovanie, kurzy, asistenčnú službu, akcie a bezplatnú úvodnú konzultáciu.
Oblasti podnikania.
Podpora začínajúcich podnikateľov zahŕňa:
StartZentrum Zürich úzko spolupracuje s vysokou školou Eidgenossische Technische Hochschule Zürich a s University of Zürich. V centre pracujú firmy so zameraním na telekomunikácie, služby, internetové technológie, priemyselné výrobky a služby, financie, poistenie, životné prostredie, elektronika, spotrebný tovar a služby.
Súčasní nájomcovia.
"Accelopment AG; Agder Energi Produksjon AS; Ascentiv AG; Aviq Systems; Axeba AG; Business Tools; Business Information Technology; cfoXpert; Ciklum AG; Dany Waldner; Decker + Partner AG; Devoteam Genesis; Envisage Wealth Management Services; FINGANCE GmbH; Green Pflanzenhandel AG; Irrational Technologies AG; Lothal Datentechnik AG; MESYS AG; Orfelia Management; Patrotec; point-it AG; Princeton Financial Services; Project Competence; Qualis evaluation; RipZ-High-Media Technologies; Risk Consulting Group; Sabbatha; Schibsted Switzerland; Stiftung Effort für Zürich; Stiftung Wegweiser; Suissedata; Swiss Export; TOE Coach"
Štátna cesta 6 (Maďarsko)

Štátna cesta 6 (, ) je maďarská 264 kilometrov dlhá hlavná cesta (resp. cesta I. triedy, ). Začína sa na takzvanom nultom kilometrovníku na Clark Ádám tér v Budapešti a prechádza mestami Érd, ďalej popri rieke Dunaj cez mestá Dunaújváros, Tolna a Pécs a končí na chorvátskej štátnej hranici pri obci Barcs. 
V minulosti bola cesta súčasťou európskej cesty 73, no po výstavbe diaľnic M6 a M60 bola presunutá práve na tieto komunikácie. V súčasnosti je na krátkom úseku štátnej cesty 6 v blízkosti štátnej hranice s Chorvátskom vedená európska cesta 661. Na chorvátskom území na ňu ďalej nadväzuje štátna cesta 5.
Štátna cesta 37 (Maďarsko)

Štátna cesta 37 (, ) je maďarská hlavná cesta (resp. cesta druhej triedy, ), ktorá začína v meste Felsőzsolca a pokračuje cez región Tokaj cez obce Szerencs a Sárospatak až na slovenské hranice pri Slovenskom Novom Meste.
Cesta bola v rokoch 2005 až 2007 na úseku medzi obcami Felsőzsolca a Gesztely rozšírená do štyroch jazdných pruhov. Väčšina jej trasy vedie mimo intravilánov obcí, čo do budúcnosti v prípade potreby dáva predpoklady na jej ďalšie rozširovanie.
Amazon Kindle

Amazon Kindle je čítačka elektronických kníh založená na technológii elektronického papiera, umožňujúca lepšiu čitateľnosť a omnoho väčšiu výdrž batérie než LCD. Zariadenie je vyvíjané a predávané spoločnosťou Amazon.com. Prvá generácia zariadení bola uvedená na trh v novembri 2007, druhá vo februári 2009 (označovaná ako "Kindle 2"), tretia ("Kindle 3") v auguste 2010 a štvrtá ("Kindle 4") v septembri 2011. Zariadenia majú rozmery približné formátu papiera A5, v júni 2009 uviedla spoločnosť na trh prvú generáciu radu "Kindle DX", ktorých zariadenia sa približujú formátu papiera A4 (uhlopriečka displeja je 25 cm (9,7")). Prostredníctvom zariadenia môžu byť tiež priamo kúpené a prijaté elektronické knihy z internetového obchodu spoločnosti Amazon.com. Spoločnosť už predala niekoľko miliónov zariadení. 
Elektronické knihy môžu byť nahrávané do zariadenia prostredníctvom USB alebo bezdrôtovo. V prípade bezdrôtového nahrávania je použitá technológia Wi-Fi či 3G (EDGE/GPRS, ak nie je dostupná 3G), v prípade nahrávania kníh kúpených v internetovom obchode Amazon je táto služba bezplatná. 3G služba (označovaná ako "Whispernet") je dostupná vo viac ako 100 krajinách sveta.
Rozmery prístroja Kindle DX: 264 mm x 180 mm. Hrúbka: 9,7 mm. Hmotnosť: 536 g. Uhlopriečka displeja: 246 mm.
Zariadenia Kindle majú displeje založené na technológii elektronického atramentu (E-Ink) – najnovšia generácia (šiesta generácia) spracováva 16 odtieňov sivej na simuláciu čítania na papieri s minimálnou spotrebou energie. Kindle je možné používať bez osobného počítača. Zariadenie poskytuje prístup na internet. Kindle konkurujú ďalšie zariadenia založené na elektronickom papieri: Sony Reader, Barnes &amp; Noble Nook, PocketBook Reader, iRex iLiad a ďalšie. Firmvér zariadenia Kindle je založený na linuxovom jadre pre platformu ARM.
Kritika.
Amazon má možnosť vymazať knihy zakúpené priamo od Amazonu podľa vlastného uváženia. Napríklad romány Georga Orwella Zvieracia farma a 1984, na distribúciu ktorých spoločnosť nemala žiadne práva, boli odstránené (peniaze boli vrátené zákazníkom).
V kultúre.
Okolo gadgetu Kindle (zrejme Kindle 2) je postavená zápletka príbehu Stephena Kinga "Ur".
Amsterdam Science Park

Amsterdam Science Park je vedecký park v Amsterdame v Holandsku. Zameriava sa na informačné technológie a prírodné vedy.
Lokalizácia.
Amsterdam Science Park sa nachádza v Holandsku, v Amsterdame, v mestskej časti Watergraafsmeere na východnom konci ulice Kruislaan. Má viac ako 70 hektárov plochy.
Charakteristika.
Amsterdam Science Park disponuje prítomnosťou popredných vedcov, z ktorých je niekoľko víťazov ceny "Spinoza". Je zameraný na priekopnícky výskum v oblastiach astrofyziky, mikroskopie, biológie, nanotechnológie, astronómie, informačných a komunikačných technológií. Pracuje sa s podnikateľskou sférou na vytváraní prototypov a výrobných liniek pre nový vývoj. Prírodovedecká fakulta vo vedeckom parku Amsterdam má ultramoderné vodotesné skleníky s výbornou reguláciou teploty a riadiacimi systémami. V nových skleníkoch sa vykonávajú pokusy napr. s geneticky modifikovanými rastlinami. Komplex sa skladá z asi päťdesiatich jednotiek, rozdelených do štyroch typov skleníkov: obyčajný skleník, kde prebiehajú experimenty na bežných rastlinách, PK1 skleník, kde prebiehajú experimenty na geneticky modifikovaných rastlinách, a PKM2 a PKM3 skleníky, kde sa práca vykonáva na geneticky modifikovaných rastlinách a geneticky modifikovaných patogénoch.
Inštitúty a ústavy:
Priekopnícke spoločnosti v Amsterdam Science Park-u sú:
Science and Technology Park at John Hopkins

Science and Technology Park at Johns Hopkins je vedecko-technologický park pri univerzite Johns Hopkins University vo federálnom štáte Maryland, v meste Baltimore. Nachádza sa v piatich budovách, ktorých oddelenia sú pomenované po Johnovi G. Rangosovi a po H. Schirmerovi, F. Mulliganovi a Ch. Segalovi. Projekt je súčasťou prestavby Baltimoru, na ktorý bolo vyčlenených 850 miliónov dolárov. Jeho cieľom je vytvoriť lepšie ekonomické prostredie, stabilizovať a obnoviť východnú časť Baltimoru. Výhodou projektu je, že v blízkosti sa nachádzajú štátne a vládne organizácie. Prioritou sú výhody pre univerzity, pomoc a podpora pre fakulty a dosiahnutie pokroku vo výskume. Park poskytuje laboratóriá, ktoré spĺňajú požadované kritériá firiem a organizácií. Zároveň rieši problémy, ktoré ovplyvňujú konkurencieschopnosť regiónu.
Ústavy.
Ústav pre biomedicínske vedy zaberá najväčšu časť parku a spája nasledujúce vedy:
Hotel Gate One Bratislava

Hotel Gate One sa nachádza v blízkosti letiska Bratislava, v mestskej časti Ružinov v bezprostrednom susedstve nákupného centra Avion a viacerých administratívnych budov. 
Prevádzka hotela.
Hotel Gate One Bratislava je zaradený do kategórie hotel ****. V hoteli sa nachádza 114 izieb a 7 apartmánov, kongresová sála o kapacite 500 osôb, reštaurácia a bar na prízemí hotela a wellness centrum na 7. poschodí. Koncepcia a umiestnenie hotela svedčia o tom, že je primárne zameraný na biznis klientelu. Hotel od jeho otvorenia v roku 2009 prevádzkuje spoločnosť Eurohotel, a.s. a ako prvý hotel na Slovensku členom medzinárodnej hotelovej aliancie Preferred Hotel Group.
Architektúra a stavba.
Exteriér budovy bol proti prvotnému plánu zmenený tým, že hotelové izby boli rozšírené o pôvodne plánované lodžie a dali tak vzniknúť priestranným hotelovým izbám. Zachovala sa iba idea zriadiť terasy na najvyššom poschodí, ktoré bolo dokončené ako posledné. Charakteristickým prvkom je „stuha“ na fasáde, ktorá je v súlade s architektonickým prevedením budovy hotela.
Dominantou lobby hotela je najväčší kryštálový luster v Európe, ktorý tvorí až 140 tisíc kryštálov. Atraktívne prvky sa nachádzajú aj v priestoroch reštaurácie, v ktorej je osadená časť kmeňa jedného z najstarších stromov na svete. Dizajn izieb je ladený v upokojujúcom štýle s prvkami rôznych farebných kombinácií.
Hotel bol nominovaný na architektonickú cenu CE.ZA.AR 2010 v kategórii interiér.
Tebo

Tebo je vedecký park vo švajčiarskom meste St. Gallen. Oficiálne sídlo parku je v budove výskumného ústavu pre materiálové inžinierstvo a technológiu EMPA, ktorý je hlavným partnerom Tebo v oblasti vzdelávania a výskumu. Výskumný ústav EMPA je súčasťou technickej univerzity Eidgenössische Technische Hochschule Zürich. Bol založený v roku 1996.
Charakteristika.
Vedecký park Tebo je založený na troch pilieroch. Technologické centrum je poverené vládou uskutočňovaním poradenstva pre začínajúce podniky. Prispieva tým k zvýšeniu konkurencieschopnosti podnikov a podporuje mladé spoločnosti pri plánovaní a realizácii technologicky orientovaných projektov v oblasti vzdelávania a výskumu v regióne. Druhý pilier je vytvorenie základnej infraštruktúry pre mladých podnikateľov. To umožní poskytnutie platformy pre stretávanie a odovzdávanie vedomostí. Dokončenie uceleného procesu pomoci pre začínajúce podniky znamená poskytnutie finančných prostriedkov. Fáza financovania tvorí tretí pilier tohto prístupu.
Zakladajúci členovia.
Zakladajúcimi členmi sú:
Výskumné priority.
Vedecký park Tebo sa angažuje najmä v oblastiach nanotechnológie; adaptívnych systémov; zdravotných materiálov; prírodné zdrojov a látok, ktoré ich znečisťujú a materiálov pre energetické technológie. Príklad projektu, ktorý sa realizoval vo vedeckom parku Tebo pochádza z oblasti zdravotníckych pomôcok, konkrétne vývoj materiálu na podporu hojenia rán.
Waterfront Researchpark

Waterfront Researchpark je belgický obchodný park, ktorý sa zameriava na spin-off, malé a stredne veľké podniky a nadnárodné high-tech spoločnosti. Spoločnosti tu majú príležitosť presadzovať aktivity v úzkej spolupráci s výskumnými skupinami a zariadeniami univerzity v Antverpách, rovnako ako s tzv. antverpskou inovačnou sieťou.
Waterfront Researchpark je výsledkom úzkeho partnerstva medzi univerzitou University of Antwerp, Antwerp Provincial Development Agency (POM), Soficom Development (ESDE), Antwerp University Business Centre (UBCA) a obcou Niel. 
Poloha.
Waterfront Researchpark sa nachádza v obci Niel na bruselsko-antverpskej osi a je ľahko prístupný po diaľnici A 12 alebo E 19. Univerzita Antwerp Drie Eiken Campus je desať kilometrov od parku. Každá spoločnosť má do parku Waterfront Research Park jednoduchý prístup cez diaľnicu A 12, ktorá je posilnená výstavbou kruhového objazdu, ktorý má priame vetvy na A 12. Cesta N 171 bude čoskoro napojená na diaľnicu E 19, čo bude tak isto viesť k ľahšiemu prístupu. Do parku je možný prístup aj vlakom zo železničných staníc Boom a Niel na trati Antwerp-Puurs. Asi 250 metrov od parku je autobusová zastávka Matenstraat. Od letiska Bruxelles-National (Zaventem) je to asi 30 minút a od letiska Antwerp (Deurne) je to asi 20 minút.
Charakteristika.
Waterfront sa rozkladá na ploche 32 hektárov a za svoj názov vďačí vegetácii a vodným útvarom. Miesto je pri diaľnici A 12 spájajúcej mesto Antverpy a Brusel.
Územný plán poskytuje na výstavbu 55 000 metrov štvorcových plochy pre viac budov. Dve z nich – Archimedes a Copernicus – už boli postavené. Archimedes obsahuje takmer tucet malých spoločností, zatiaľ čo budova Copernicus bola postavená priamo pre Cell Factory, vodca na trhu v oblasti kryogénneho skladovania kmeňových buniek. Waterfront má špeciálnu atmosféru a toto zhromaždenie spoločností založených na vedomostiach vedie k skríženiu fertilizácie a súčinnosti. 
Externý odkaz.
http://www.pomantwerpen.be/
Puklina (geológia)

Puklina alebo prasklina alebo trhlina je malá medzera, ktorá od seba oddeľuje dva novovzniknuté povrchy, pozdĺž ktorých stráca pôvodný materiál svoju pevnosť. Pukliny sú plochy úplnej mechanickej nespojitosti predstavujúce narušenie celistvosti materiálu účinkami napätia. Termín trhlina sa používa pri vzájomnom oddelení stien pukliny.
V geológii sú pukliny a rozpukanie jedny z najčastejších geologických javov, ktoré možno sledovať prakticky na všetkých odkryvoch (výnimkou sú najmä mladé horniny, ktoré zvyčajne ešte neboli tektonicky namáhané). Sú chápané ako krehké ruptúry, pozdĺž ktorých nenastal žiaden alebo iba veľmi zanedbateľný pohyb. Pukliny sú v geológii zaujímavé nie len pre informácie, ktoré poskytujú o tektonických pohyboch, ktoré postihli skúmané horninové telesá ale aj ich vplyv na fyzikálne vlastnosti hornín, v ktorých sa vyskytujú. Zaujímavou vlastnosťou puklín je, že si zachovávajú rovnaké vlastnosti nezávisle od mierky, v ktorej sú pozorované. Podobné vlastnosti puklín možno preto sledovať v mikroskopickej mierke ako aj v makroskopických vzorkách voľným okom.
Pukliny obyčajne vznikajú prirodzene v dôsledku namáhania hornín deformačnými procesmi počas dlhého geologického času. K ich vzniku však môže dôjsť aj v dôsledku činnosti človeka, napríklad v prípade potreby zvýšenia priepustnosti hornín tzv. hydraulickou frakturáciou. Možno rozoznávať strižné a tenzné pukliny.
Existujú aj netektonické pukliny vznikajúce pri diagenéze sedimentov alebo chladnutí vulkanických hornín.